| Krakovskio akmuo |
| --- |
| Krakovskio akmuo 2015 m. |
| 

Krakovskio akmuoKrakovskio akmuo

 |
| Koordinatės  | 

|  |
| --- |
| 54°41′20″š. pl. 24°54′33″r. ilg.﻿ / ﻿54.68883°š. pl. 24.90912°r. ilg.﻿ / 54.68883; 24.90912Koordinatės: 54°41′20″š. pl. 24°54′33″r. ilg.﻿ / ﻿54.68883°š. pl. 24.90912°r. ilg.﻿ / 54.68883; 24.90912 |

 |
| Vieta | Trakų rajono savivaldybė |
| Seniūnija | Trakų seniūnija |
| Registro Nr. | 0310100010147 |

**Krakovskio akmuo** arba **Kraskovskio akmuo** – stambus riedulys Trakų rajono savivaldybėje, saugomas geologinis gamtos paveldo objektas, esantis Užugirio kaime, Bokšto g. 22 (Trakų sen.). Pasiekiamas kelyje  **107**  Trakai–Vievis  pasukus iš kryžkelės ties Bražuolės gyvenvietės šiauriniu pakraščiu į rytus, į kelią  **4753**  Bražuolė–Būda , pažymėtą kaip Bokšto gatve (ant kalvos stovi aukštas vandentiekio bokštas), pavažiuoti apie 500 m ir ties nr. 6 pasukti į kairę įkalnėn, dar pavažiuoti apie 300 m, iki užtvaro su užrašu „Privati valda". Praėjus tiesiai, pasukus dešiniau tarp dviejų sodybų, atsiveria nedirbamas laukas. Akmuo guli šalia nedidelės lauko rūsio pašiūrės. Vietovė banguota, netoliese stovi pavienės senos kaimo sodybos. 2023 m. vasarą riedulys informacinėmis nuorodomis nebuvo pažymėtas, lankymui nepritaikytas, sunkiai pastebimas.

Krakovskio akmuo paskelbtas saugomu 1964 m. Jo matmenys – 2,75 x 2,1 x 1,2 m. Tarp Lietuvos geologijos tarnybos pateikiamų duomenų nurodyta riedulio sudėtis – biotitinis plagiogranitogneisas. Trakų rajono savivaldybės tarybos 2022 m. gruodžio 15 d. sprendimu Nr. S1E-214 nustatytos paminklinio akmens teritorijos ribos.

Istorija
--------

Pavadinimą riedulys yra gavęs nuo arčiausiai jo radimvietės esančios sodybos savininko Kraskovskio pavardės. 1989.09.26. riedulio būklė įvertinta kaip bloga ir nepatogi. Jis gulėjo stambios lėkštašlaitės kalvos pietrytiniame šlaite (arti papėdės), ganyklos pakraštyje, už kurio pietryčiuose prasideda S. Kraskovskio sodybos žemė (daržai), o ta pačia kryptimi dar toliau stovi gyvenamasis namas. Į vakarus nuo riedulio (už 5 m) buvo šios sodybos rūsys. Kraskovskio riedulio apsaugai 1988 m. buvo įrengtas apie jį stačiakampis ąžuolinis aptvaras (gardas), atitolęs nuo saugomo objekto ne toliau kaip 1 m. Jis ganomų gyvulių aplaužytas. Palei paminklinį riedulį augo dilgėlės, kiečiai, varnalėšos ir kiti augalai. Prie vieno kampinio aptvaros stulpo buvo prikalta lentelė su įrašu: „Kraskovskio akmuo". Rodyklių apie Kraskovskio akmens buvimo vietą prie artimiausių kelių niekur nebuvo.

Riedulys Užugiryje nebuvo žinomas iki tol, kol į šiaurvakarius nuo Stanislovui Kraskovskiui (g. 1932 m.) priklausančios sodybos esančioje didelėje kalvoje (šiaurvakariniame lėkštame šlaite) už jo neužkliuvo arklinio plūgo noragas. Vėliau, įsikūrus kolūkiui ir iš ariamųjų laukų ėmus šalinti žemdirbystei kliudančius didesnius akmenis, buvo prisimintas ir šis stambusis podirvinis akmuo. Atkasus, traktorininkas Vladislavas Junda jį 1955 ar 1956 m. pertempė į pietrytinę kalvos papėdę - prie pat S. Kraskovskio sodybos. Norėta riedulį ir susprogdinti, bet taip nepasielgta dėl sodybos artumo. Užimdamas dalį pasodybinio daržo, riedulys buvo neparankus kliuvinys, todėl gyventojai pasirūpino, kad jis būtų perstumtas toliau už daržo ribos į kalvos pusę, t. y. į dabartinę (jau trečiąją) vietą. Kažkuriuo metu akmuo buvo pastatytas vertikaliai, atrodė išvaizdesnis.

* Prie akmens – lauko rūsio pašiūrėPrie akmens – lauko rūsio pašiūrė
* Akmuo 2023 m. Tolumoje – rūsio pašiūrėAkmuo 2023 m. Tolumoje – rūsio pašiūrė
* Netoli akmens – senos sodybosNetoli akmens – senos sodybos

Literatūra
----------

* Gediminas Isokas. Lietuvos gamtos paminklai. – Vilnius, 1995. – P. 318.

Šaltiniai
---------

1. ↑  Krakovskio akmuo – geologinis gamtos paveldo objektas *traku-zeme.lt*
2. 1 2 3 4  Lietuvos geologijos tarnyba. El. paslaugos. Geotopai (išrašas). Krakovskio akmuo *lgt.lt*
3. ↑  Saugomų teritorijų valstybės kadastras *stk.am.lt*
4. ↑  Informacija apie priimtą sprendimą Trakų rajono savivaldybės tarybos sprendimu tvirtinti saugomo gamtos paveldo objekto schemą *trakai.lt*

Nuorodos
--------

|  |  |
| --- | --- |
|  | **Vikiteka: Krakovskio akmuo** – vaizdinė ir garsinė medžiaga  |

* Bražuolė *vilnijosvartai.lt*

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RTrakų rajono savivaldybės saugomos teritorijos |
| --- |
|  |
| Nacionaliniai parkai | 
Trakų istorinis nacionalinis parkas |
|  |
| Regioniniai parkai | 
Aukštadvario regioninis parkas • Neries regioninis parkas |
|  |
| Valstybiniai draustiniai | 
Gėjaus telmologinis • Ilgučio botaninis • Inklėriškių kraštovaizdžio • Merkio ichtiologinis • Papio ornitologinis • Taučionių geomorfologinis |
|  |
| Biosferos rezervatai | 
Baltosios Vokės |
|  |
| Gamtos paminklai | 
Nikronių akmuo • Velnio duobė |
|  |
| Valstybiniai gamtos paveldo objektai | 
Adomo Mickevičiaus ąžuolas • Aukštadvario dvaro parko kaštonas • Aukštadvario dvaro parko liepų pavėsinė • Aukštadvario dvaro parko maumedžiai (4) • Viktoro Bergo (Rykantų) ąžuolas • Saidžių šaltinis • Strėvos įgriuva • ~~Špokų vinkšna~~• Upėtakių tvenkinių ąžuolas • Verknės senvagės šaltinis |
|  |
| Savivaldybės gamtos paveldo objektai | 
Krakovskio akmuo |

 |